ธนกฤต โชติเมืองปัก

ธนกฤต โชติเมืองปัก ชื่อเล่น เหนือ (เกิด 1 กันยายน 2549) เป็นนักฟุตบอลอาชีพชาวไทย ปัจจุบันเล่นในตำแหน่งกองกลางตัวรุกและปีกซ้ายให้กับบุรีรัมย์ ยูไนเต็ด ในไทยลีก

 ระดับสโมสร 
ธนกฤตเป็นผลผลิตจากอะคาเดมี่ของบุรีรัมย์ยูไนเต็ด ในเดือนมิถุนายน 2566 เขาได้รับเลือกจากสโมสรให้ไปฝึกซ้อมกับเลสเตอร์ซิตี ซึ่งเป็นสโมสรพันธมิตรร่วมกับเพื่อนร่วมทีมอีก 3 คน เป็นเวลา 3 เดือน ซึ่งทำให้เขาพลาดการแข่งขันฟุตบอลชิงแชมป์เอเชีย รุ่นอายุไม่เกิน 17 ปี 2023 ในที่สุด หลังจากกลับจากอังกฤษ เขาได้รับการเลื่อนชั้นสู่ทีมชุดใหญ่ในฤดูกาล 2566–67 เขาประเดิมการแข่งขันระดับอาชีพในฐานะตัวสำรองเมื่อวันที่ 15 กันยายน 2566 ในเกมที่ทีมชนะตราดในบ้าน 4–0

เขาออกสตาร์ทตัวจริงในลีกนัดแรกในบ้านเจอกับอุทัยธานีเมื่อวันที่ 23 ธันวาคม 2566 โดยทำได้ 2 แอสซิสต์ช่วยให้ทีมชนะ 4–0 ธนกฤตลงเล่น 1 นัดในเอเอฟซีแชมเปียนส์ลีก 2023–24 โดยเป็นผู้เล่นตัวจริงในรอบแบ่งกลุ่มนัดสุดท้ายในบ้านเจอกับเวนท์ฟอเรท โคฟุ ซึ่งพวกเขาพ่าย 2–3 ทำให้ตกรอบแบ่งกลุ่ม ด้วยผลงานที่น่าประทับใจในการแอสซิสต์ให้ทีมของเขาชนะลำพูน วอริเออร์ 2–1 ทำให้เขาได้รับการเสนอชื่อเป็นผู้เล่นยอดเยี่ยมของการแข่งขันประจำสัปดาห์ที่ 16

ในวันที่ 26 พฤษภาคม พ.ศ. 2567 ในการแข่งขันไทยลีก ฤดูกาล 2566–67 นัดที่ 30 ธนกฤต ลงสนามเป็นตัวสำรองในช่วงท้ายเกม พร้อมทำประตูที่ 8 ของบุรีรัมย์ใส่ขอนแก่น ยูไนเต็ด จบเกมไปด้วยสกอร์ 8-2 พาบุรีรัมย์ คว้าแชมป์ไทยลีก ได้สำเร็จ

ระดับทีมชาติ
ธนกฤต ลงเล่นในนามทีมชาติไทยอย่างเป็นทางการครั้งแรกในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปี 2024 โดยเขาพาทีมเข้ารอบชิงชนะเลิศในรายการนี้ในรอบ 7 ปี ไปพบกับเจ้าภาพอินโดนีเซีย แต่ทว่าเป็นทัพการูด้าเจ้าภาพ เอาชนะไทยไปได้ 0-1 ทำให้เขาพาทีมเป็นได้เพียงรองแชมป์ในรายการนี้.

 เกียรติประวัติ 
บุรีรัมย์ ยูไนเต็ด
ไทยลีก: 2566–67
ทีมชาติไทย รุ่นอายุไม่เกิน 20 ปี
U19 ชิงแชมป์อาเซียน: รองชนะเลิศ
2024 Earth On Us : อันดับที่ 3

 อ้างอิง 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ปีกฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:นักฟุตบอลจากจังหวัดนครราชสีมา